Bjørn Kristoffer Bore

Bjørn Kristoffer Bore (født 3. desember 1969) er en norsk journalist, fra 2019 redaktør og administrerende direktør i Vårt Land. 

Bore var en av pionerene blant norske nettjournalister, da han i 1995 startet som journalist i daværende Schibsted Nett, det som senere utviklet seg til Scandinavian Online og Sol.no.

Senere arbeidet han i Dagbladet, der han gjennom tyve år hadde ulike roller. Han var blant annet redaksjonssjef i Dagbladet Pluss og konstituert magasinredaktør i avisen før han gikk til jobben som Vårt Land-redaktør.

Bore er sønn av Vårt Lands tidligere redaktør Thor Bjarne Bore og tidligere Vårt Land-journalist Marie Rein Bore. Han er gift med redaktør Anne Weider Aasen i TV2.

Bore har tidligere også vært daglige lederen i Natur og Ungdom.

Referanser

Kilder 
 «En av pionerene innenfor norsk nettjournalistikk er Vårt Lands nye sjefredaktør», Journalisten 5. desember 2018

Norske redaktører
Norske journalister
Journalister i Dagbladet